یەکەم حاڵەتى گیان لەدەستدان بە کەڕووى ڕەش لە پارێزگاى کەرکوک تۆمار کرا، کە توشبوویەکى پەتاى کۆرۆنا بووە.
کەناڵی ناس کورد لە تێلیگرام جۆین بکە
سەرچاوەیەکى پزیشکى ئاگادار لە کەرکوک (23ى تەموزى 2021) بە "ناس"ى ڕاگەیاند، یەکەم ژن لە پارێزگاى کەرکوک کە توشبووى کەڕووى ڕەش بوو گیانى لەدەست داوە.
بەپێى زانیاریەکانى سەرچاوەکە، ئەو ژنە توشبووى پەتاى کۆرۆنا بووە و دواى نیوەشەوى شەوى پێنجشەممە لەسەر هەینى لە نەخۆشخانە گیانى لەدەست داوە.
کەڕووى ڕەش بەهۆى چەند بوونەوەرێکەوە دروست دەبێت کە پێیان دەوترێت Mucorales کە لە ڕێگەى هەناسەدان و پێستەوە دەتوانن بچنە جەستەى مرۆڤەوە، ئەوەش بەهۆى لاواز بوون و نەمانى بەرگرى جەستە، کە ئەو حاڵەتە لە توشبووانى کۆرۆناشدا ڕوودەدات.
بەشێوەیەکى سروشتى لە خۆڵ و ماددەى ئۆرگانى شیبووەوەدا هەن، هەرکاتێکیش چووە ناو جەستەوە دەتوانن گیرفانە هەواییەکانى پشتى لوت و ئێسکى کوڵمەکان و نێوان چاوەکان و ددانەکان تووش بکەن.